钦定古今图书集成/明伦汇编/闺媛典/第075卷 > 魏继标妻提氏
## 钦定古今图书集成/明伦汇编/闺媛典/第075卷 > 魏继标妻提氏

按《畿辅通志》：“魏继标妻提氏，顺天府人。崇祯甲申，流
寇陷京师，继标与父藻德同殉难。氏闻讣，恸号欲死。
家人劝之曰：‘柩未返，可遽死乎’？及翁与夫柩归，氏往
哭之，跪缢而死，时年十九。比殓，伏暑中，颜色如生，两
膝终屈不伸。其父闻之不省，亦弗哭曰：‘此真是提桥
女矣’。”家人举其丧，与夫合葬于先茔。